A (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borászati elnevezéshez tartozó termékleírás standard jóváhagyásáról szóló értesítés közzététele

(2021/C 467/09)

Ez az értesítés az (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül közzétételre.

ÉRTESÍTÉS AZ EGYSÉGES DOKUMENTUMOT ÉRINTŐ STANDARD MÓDOSÍTÁSRÓL

„Uhlen Roth Lay”

PDO-DE-02083-AM02

Az értesítés időpontja: 2021.9.16.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

A bor/szőlőből készült termékek leírása

A (EU) 2017/2393 RENDELET módosította az 1308/2013/EU rendelet VII. melléklete II. része 1. pontja c) alpontjának második franciabekezdését. Az a rendelkezés, amely szerint az összes alkoholtartalom felső határa meghaladhatja a 15 térfogatszázalékot az oltalom alatt álló eredetmegjelöléssel rendelkező olyan borok esetében, amelyeket alkoholtartalom-növelés nélkül állítanak elő, vagy alkoholtartalmát kizárólag a VIII. melléklet I. része B. szakaszának 1. pontjában felsorolt részleges sűrítési eljárásokkal növelik, a következő szöveggel egészült ki: „feltéve, hogy az érintett oltalom alatt álló eredetmegjelölés technikai jellegű dokumentációjában szereplő termékleírásban engedélyezett ez a lehetőség;”. A termékleírást ennek megfelelő ki kellett egészíteni.

EGYSÉGES DOKUMENTUM

1. Elnevezés(ek)

Uhlen Roth Lay

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

5. Minőségi pezsgő

4. A bor(ok) leírása

1. Minőségi bor

RÖVID SZÖVEGES LEÍRÁS

Az Uhlen Roth Lay területen rizlingből készült fehérborokat érlelnek. A szőlőből készült termékeknek három, egymástól kissé eltérő tulajdonságokkal rendelkező típusa létezik: minőségi bor (Qualitätswein), különleges jellemzőkkel rendelkező bor (Prädikatswein) és meghatározott termőhelyről származó minőségi pezsgő (Sekt b.A.).

A fiatal Uhlen Roth Lay borok halványsárga, esetenként zöldbe hajló színe a termék érésével fokozatosan erősödik, majd a bor teljes beérésekor meleg, telített aranyszínre változik. A borok aromáit a gyümölcsös jegyeknek és a pala ásványosságának kölcsönhatása határozza meg, amit a szájpadláson gyakran egy arisztokratikus érzetet keltő, hűvösen fémes, inkább visszafogottan csípős fanyarság jellemez. A legtöbb esetben a borok csupán néhány illatot tartalmaznak az ismert gyümölcsaromák világából. Néha ez az érett őszi almára emlékeztető felhangokat, máskor pedig egy gyengéd ibolyaillatot jelent, amelybe édesgyökér és medvecukor keveredik.

A nem számszerűsített analitikai jellemzőkre a hatályos jogot kell alkalmazni.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

–

Minimális tényleges alkoholtartalom (térfogatszázalék):

–

Minimális összes savtartalom:

–

Maximális illósavtartalom (milliekvivalens/liter):

–

Maximális kén-dioxid-tartalom (milligramm/liter):

–

2. Különleges tulajdonságokkal rendelkező bor (Prädikatswein) (Auslese)

RÖVID SZÖVEGES LEÍRÁS

Az Uhlen Roth Lay területen rizlingből készült fehérborokat érlelnek. A szőlőből készült termékeknek három, egymástól kissé eltérő tulajdonságokkal rendelkező típusa létezik: minőségi bor (Qualitätswein), különleges jellemzőkkel rendelkező bor (Prädikatswein) és meghatározott termőhelyről származó minőségi pezsgő (Sekt b.A.).

A fiatal Uhlen Roth Lay borok halványsárga, esetenként zöldbe hajló színe a termék érésével fokozatosan erősödik, majd a bor teljes beérésekor meleg, telített aranyszínre változik. A borok aromáit a gyümölcsös jegyeknek és a pala ásványosságának kölcsönhatása határozza meg, amit a szájpadláson gyakran egy arisztokratikus érzetet keltő, hűvösen fémes, inkább visszafogottan csípős fanyarság jellemez. A legtöbb esetben a borok csupán néhány illatot tartalmaznak az ismert gyümölcsaromák világából. Néha ez az érett őszi almára emlékeztető felhangokat, máskor pedig egy gyengéd ibolyaillatot jelent, amelybe édesgyökér és medvecukor keveredik. A fent leírt aromák és zamatok skáláját az Auslese borok esetében kellemesen édes jegyek határozzák meg.

Az összes alkoholtartalom nem haladhatja meg a 15 térfogatszázalékot.

A nem számszerűsített analitikai jellemzőkre a hatályos jogot kell alkalmazni.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

–

Minimális tényleges alkoholtartalom (térfogatszázalék):

–

Minimális összes savtartalom:

–

Maximális illósavtartalom (milliekvivalens/liter):

–

Maximális kén-dioxid-tartalom (milligramm/liter):

–

3. Különleges tulajdonságokkal rendelkező bor (Prädikatswein) (Beerenauslese, Trockenbeerenauslese és Eiswein)

RÖVID SZÖVEGES LEÍRÁS

Az Uhlen Roth Lay területen rizlingből készült fehérborokat érlelnek. A szőlőből készült termékeknek három, egymástól kissé eltérő tulajdonságokkal rendelkező típusa létezik: minőségi bor (Qualitätswein), különleges jellemzőkkel rendelkező bor (Prädikatswein) és meghatározott termőhelyről származó minőségi pezsgő (Sekt b.A.).

A fiatal Uhlen Roth Lay borok halványsárga, esetenként zöldbe hajló színe a termék érésével fokozatosan erősödik, majd a bor teljes beérésekor meleg, telített aranyszínre változik. A borok aromáit a gyümölcsös jegyeknek és a pala ásványosságának kölcsönhatása határozza meg, amit a szájpadláson gyakran egy arisztokratikus érzetet keltő, hűvösen fémes, inkább visszafogottan csípős fanyarság jellemez. A legtöbb esetben a borok csupán néhány illatot tartalmaznak az ismert gyümölcsaromák világából. Néha ez az érett őszi almára emlékeztető felhangokat, máskor pedig egy gyengéd ibolyaillatot jelent, amelybe édesgyökér és medvecukor keveredik. A fent leírt aromák és zamatok skáláját az Auslese borok esetében kellemesen édes, a Beerenauslese boroknál krémesebben édes, akár különböző mézes aromákat is felmutató jegyek alapozzák meg. Ezek az ízjegyek még hangsúlyosabban jelennek meg a Trockenbeerenauslese borokban. Az Eiswein esetében az ízek és aromák fent ismertetett skáláját a fűszeres savasság egészíti ki.

Az összes alkoholtartalom nem haladhatja meg a 15 térfogatszázalékot.

A nem számszerűsített analitikai jellemzőkre a hatályos jogot kell alkalmazni.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

–

Minimális tényleges alkoholtartalom (térfogatszázalék):

–

Minimális összes savtartalom:

–

Maximális illósavtartalom (milliekvivalens/liter):

–

Maximális kén-dioxid-tartalom (milligramm/liter):

–

4. Meghatározott termőhelyről származó minőségi pezsgő (Sekt b.A.)

RÖVID SZÖVEGES LEÍRÁS

Az Uhlen Roth Lay területen rizlingből készült fehérborokat érlelnek. A szőlőből készült termékeknek három, egymástól kissé eltérő tulajdonságokkal rendelkező típusa létezik: minőségi bor (Qualitätswein), különleges jellemzőkkel rendelkező bor (Prädikatswein) és meghatározott termőhelyről származó minőségi pezsgő (Sekt b.A.).

A fiatal Uhlen Roth Lay borok halványsárga, esetenként zöldbe hajló színe a termék érésével fokozatosan erősödik, majd a bor teljes beérésekor meleg, telített aranyszínre változik. A borok aromáit a gyümölcsös jegyeknek és a pala ásványosságának kölcsönhatása határozza meg, amit a szájpadláson gyakran egy arisztokratikus érzetet keltő, hűvösen fémes, inkább visszafogottan csípős fanyarság jellemez. A legtöbb esetben a borok csupán néhány illatot tartalmaznak az ismert gyümölcsaromák világából. Néha ez az érett őszi almára emlékeztető felhangokat, máskor pedig egy gyengéd ibolyaillatot jelent, amelybe édesgyökér és medvecukor keveredik. Az ízek és aromák Prädikatswein boroknál ismertetett skáláját a Sekt b.A. pezsgőborok esetében a pezsgőkészítés során keletkező szénsav kiemeli, és tovább fokozza.

A nem számszerűsített analitikai jellemzőkre a hatályos jogot kell alkalmazni.

ÁLTALÁNOS ANALITIKAI JELLEMZŐK

Maximális összes alkoholtartalom (térfogatszázalék):

13,5

Minimális tényleges alkoholtartalom (térfogatszázalék):

11,5

Minimális összes savtartalom:

–

Maximális illósavtartalom (milliekvivalens/liter):

–

Maximális kén-dioxid-tartalom (milligramm/liter):

–

5. Borkészítési eljárások

5.1. Konkrét borászati eljárások

1. A borkészítésre vonatkozó korlátozások

A következők nem engedélyezettek: Kálium-szorbát, lizozim, dimetil-dikarbonát, elektrodialízis, alkoholmentesítés, kationcserélők, sűrítés (kriokoncentráció, ozmózis, kúpos centrifugáló oszlop), édesítés, tölgyfakockák, tölgyfakészítmények.

2. Minőségi bor

Konkrét borászati eljárás

Legalább 88° Oechsle vagy teljes savtartalom (borkősavban kifejezve) max. = 7,5 g/l

100 Oechsle-fokig és szeszezett borok: Maximális maradékcukor-tartalom = jogszabály szerint „félszáraz”.

100 Oechsle-fok felett: Maximális maradékcukor-tartalom = mustsúly/3

3. Különleges tulajdonságokkal rendelkező bor, kiegészítve a következőkkel: Auslese, Beerenauslese, Trockenbeerenauslese, Eiswein

Konkrét borászati eljárás

Auslese: Legalább 105 Oechsle-fok; minimális maradékcukor-tartalom = 90 g/l

Beerenauslese: Legalább 130 Oechsle-fok; minimális maradékcukor-tartalom = 150 g/l

Trockenbeerenauslese: Legalább 180 Oechsle-fok; minimális maradékcukor-tartalom = 180 g/l

Eiswein: Legalább 130 Oechsle-fok; minimális maradékcukor-tartalom = 150 g/l

4. Meghatározott termőhelyről származó minőségi pezsgő (Sekt b.A.)

Konkrét borászati eljárás

Hagyományos palackos erjesztés

5.2. Maximális hozamok

70 hektoliter/hektár

6. Körülhatárolt földrajzi terület

Az Uhlen Roth Lay a „Mosel” OEM terület (PDO-DE-A1270) része.

Az Uhlen Roth Lay szőlőültetvények a Rajna-vidék-Pfalz szövetségi államhoz tartozó Mayen-Koblenz járásban, Winningen település területén találhatók. A szőlőültetvények felett található erdő azonos elnevezésű legmagasabb pontja és a vörösesen fénylő sziklák után az Uhlen vidék ezen részere régtől fogva az „Uhlen Roth Lay” elnevezést használják. A terület a Belltal-völgytől folyásirányban elhelyezkedő első szőlőhegyeknél kezdődik a 262/54 és 156/53 számú parcellákkal, majd folyásirányban a következő parcellákkal végződik: 6/1, 117/1 és 2394/3.

Az Uhlen Roth Lay oltalom alatt álló eredetmegjelöléssel jelzett termékek a „Mosel” oltalom alatt álló eredetmegjelöléssel (OEM-DE-A1270) bejegyzett területen állíthatók elő. A körülhatárolt terület a „Mosel” OEM-területén található.

Az Uhlen Roth Lay 15,97 hektár területet foglal magában.

7. Fontosabb borszőlőfajták

Weißer Riesling – Riesling, Riesling renano, Rheinriesling, Klingelberger

8. A kapcsolat(ok) leírása

Az Uhlen Roth Lay terület a Mosel alsó folyásának teraszos művelésű tájaiba ágyazódik be. A hagyományos kialakítású Uhlen Roth Lay teraszok déli tájolásúak, és körülbelül 75–210 m tengerszint feletti magasságban találhatók. Ennél a kis tengerszint feletti magasságnál viszonylag magasnak számított az utóbbi öt év 11,6 °C-os átlaghőmérséklete. Az alacsony, 620 mm mennyiségű csapadék a napsütéses órák számának egyidejűleg magas, 1 922 óra értékével olyan mikroklímát teremt, amely jelentősen eltér a Mosel oltalom alatt álló eredetmegjelölés többi régiójától, és a szőlők különleges érését eredményezi (magas potenciális alkoholtartalom alacsony savtartalommal és érett fenolokkal). Ezek a borok rendkívül kifejező és nagyon testes ízvilágúak. Az Uhlen Roth Lay régió sajátos geológiai adottságai jelentős mértékben elősegítik a szőlőszemek fiziológiai érését és alakítják az itt előállított borok egyedi ízét. A földtani időskálán az Uhlen Roth Lay a devon időszak alsó devon sorozatához tartozik. Ezen belül a területet az Oberems/Lahnstein alszintről származó, Ems kvarcitot tartalmazó üledékek és a Hohenrhein-rétegek régebbi része alkotják. A kőzet nagy mennyiségben tartalmaz magnéziumot, alumíniumot és különösen vasat. Egyes kövek 8 %-ban vas-oxidokból állnak, amelyek a homokszemek között található, csupán 0,25 mm nagyságú golyócskákban rejlenek. Az egyes homokszemek kötőanyaga a kovasav, ami nagy keménységet kölcsönöz ezeknek a szikláknak. Az ezekből létrejött mállott köves talajt különböző, többnyire iszapos és homokos palák regoszolja alkotja, amelynek a szomszédos OEM területekhez képest alacsony, kb. 6,0 a pH-értéke, szemben a szomszédos területek 7,5 pH-értékével. A talaj viszonylag alacsony agyagrészecske-tartalma és egyidejűleg magas (50 % feletti) kőtartalma miatt egészen az alsóbb rétegekig jól átszellőztetett. Ez pedig, az egyedi mikroflórával és -faunával együtt, a szomszédos OEM területekhez képest jelentősen eltérő érzékszervi tulajdonságokat eredményez. Az Uhlen Roth Lay borok karaktere gyakran erősen arisztokratikus. Bár fiatalon többnyire nagyon zártak, hatalmas érési potenciál rejlik bennük. Az emberi befolyás több ezer éves szőlőtermesztési hagyományon alapul. A szőlőültetvények szárazon rakott kőfalakkal megtámasztott teraszokon történő kialakításának művészete a római korra vezethető vissza. Az ilyen építményeket Ausonius római költő i. sz. 380-ban „amfiteátrumokként” említette. A teraszokon feltárt római érmék, amelyek feltehetőleg áldozati adományok lehettek, bizonyítják, hogy már ebben a korban is folyt itt gazdálkodás. Ezen a területen azóta is folyamatos a borászati tevékenység, miközben a termelés minőségét az évszázadok során újabb és újabb termesztési eljárásokkal (fejművelés, törzsművelés, kordonművelés) és szőlőfajtákkal (a Riesling a 19. század elején jelent meg) optimalizálták. Az utóbbi évtizedek fokozódó környezettudatosságának fő eredményeként a gyorsan oldódó ásványi műtrágyák alkalmazásának fokozatos visszaszorítását emelhetjük ki. A talajban ennek következtében újból megtelepedett természetes mikroflóra és -fauna populációinak köszönhetően a tápanyagfelvétel a kationcsere mellett egyre inkább a hajszálgyökereken élő mikroorganizmusok és komplex molekulák között létrejövő szimbiotikus kapcsolat által történik. E mikroorganizmusok transzmitter szerepet tölthetnek be a talajban található specifikus szerves és ásványi anyagok között, tovább fokozva ezzel a bor egyedi ízét.

A fenti kapcsolat a Sekt b.A. esetében ugyancsak érvényes.

9. További alapvető feltételek (csomagolás, címkézés, egyéb követelmények)

Jogi keret:

A nemzeti jogszabályokban

A további feltétel típusa:

További címkézési követelmények

A feltétel leírása:

A címkéken és a csomagoláson szereplő információkat az Európai Közösség, a Németországi Szövetségi Köztársaság és Rajna-vidék-Pfalz szövetségi tartomány hatályos jogszabályai határozzák meg. Annak érdekében, hogy a címkén az eredetmegjelöléshez kapcsolódó hagyományos kifejezéseket használni lehessen, a bornak előzetesen egy hivatalos ellenőrzésnek kell sikeresen megfelelnie. Csak az ilyen hivatalos ellenőrzés egyedi követelményeit teljesítő borokhoz adható ki az a több számjegyből álló hivatalos hitelesítő szám (ún. AP-szám), amelyből megállapítható az ellenőrző szerv, a gazdaság száma, az ellenőrzésre benyújtott borok száma és a benyújtás, illetve a hitelesítő szám kiadásának éve. A címkén fel kell tüntetni az AP-számot. A „Qualitätswein”, „Prädikatswein”, „Sekt b.A.” hagyományos kifejezések az eredetmegjelöléshez kapcsolódnak, és helyettesíthetik az „OEM” elnevezést.

A termékleíráshoz vezető link

www.ble.de/eu-qualitaetskennzeichen-wein

(1) HL L 9., 2019.1.11., 2. o.